QH ดีด 3% ลุ้นวิ่งเป้าใหม่ 2.80 บ. โบรกฯ ฟันธงกำไรปี 65-66 โตแกร่ง-ปันผลสูง
QH ดีด 3% มาที่ 2.24 บ. โบรกฯ เคาะเป้าพื้นฐานใหม่ 2.80 บ. จากเดิม 2.50 บ. ชี้ผลงานฟื้นตั้งแต่ไตรมาส 4/64 เป็นต้นไป หนุนโดยธุรกิจหลักทั้งหมด คาดกำไรปี 65-66 โตแกร่ง ปันผลสูงกว่า 7%
QH ดีด 3% มาที่ 2.24 บ. โบรกฯ เคาะเป้าพื้นฐานใหม่ 2.80 บ. จากเดิม 2.50 บ. ฟันธงกำไรปี 65-66 โตแกร่ง-ปันผลสูง
23 ธ.ค. 2564

ผู้สื่อข่าวรายงานว่า ราคาหุ้น บริษัท ควอลิตี้เฮ้าส์ จำกัด (มหาชน) หรือ QH ล่าสุด ณ เวลา 10:32 น. อยู่ที่ 2.24 บาท บวก 0.06 บาท หรือ 2.75% สูงสุดที่ 2.26 บาท ต่ำสุดที่ 2.22 บาท ด้วยมูลค่าซื้อขาย 93.55 ล้านบาท

ทั้งนี้ บล.กสิกรไทย ระบุในบทวิเคราะห์ (23 ธ.ค.2564) ว่า แนะนํา “ซื้อ” หุ้น QH และปรับเพิ่มราคาเป้าหมายปี 2565 ขึ้นเป็น 2.80 บาท จากเดิม 2.50 บาท เพื่อสะท้อนการปรับประมาณการล่าสุดของ HMPRO
นอกเหนือจากผลตอบแทนระดับ 28.4% จากราคาปิดล่าสุดต่อราคาเป้าหมายใหม่ของบล.กสิกรไทย แล้ว อัตราผลตอบแทนเงินปันผลปี 2565-2566 ที่สูงกว่า 7% ยังอยู่ในเกณฑ์ดี
ทั้งนี้การฟื้นตัวที่แข็งแกร่งของกำไรไตรมาส 4/2564 หนุนโดยธุรกิจหลักทั้งหมด จะเป็นตัวบ่งชี้แนวโน้มการเติบโตของกำไรที่แข็งแกร่งในปี 2565 ที่น่าจะเป็นไปได้สูง
ส่วน บล.เมย์แบงก์ (ประเทศไทย) ระบุในบทวิเคราะห์ (22 ธ.ค.2564) เพิ่มคำแนะนำเป็น  “ซื้อ” จากเดิม “ถือ” หลังจากอยู่ในช่วงขาลงมา 3 ปี (2562-2564) คาดว่าผลประกอบการรายไตรมาสจะค่อยๆ ดีขึ้นเมื่อเทียบจากไตรมาสก่อน ตั้งแต่จากไตรมาส 4/2564 เป็นต้นไป ในฐานะนักพัฒนาระดับไฮเอนด์ที่มีชื่อเสียง คาด QH รับอานิสงส์ LTV 100% เต็มๆ บริษัทจึงเล็งเพิ่มมูลค่าโครงการเปิดตัวใหม่สำหรับปี 2565 ขึ้น 30-35% เมื่อเทียบจากปีก่อน
ทั้งนี้ บล.เมย์แบงก์ (ประเทศไทย) คาดว่ากำไรสุทธิปี 2565-2566 ของ QH จะเติบโต 23% และ 9% และปรับเพิ่มราคาเป้าหมายเป็น 2.56 บาท โดยมี upside % คาดอัตราเงินปันผลตอบแทนจะเพิ่มขึ้นเกิน 5% ต่อปี